

## **Эълон: Тренер/мушовир оид ба омода сохтани ҳуҷҷатои расмӣ ва ҳисоботҳо барои корхонаҳои давлатӣ ва дигар ташкилотҳо**

**МУҚАДДИМА**

Фонди Оғохон (ФО) як созмони пешбари ҷаҳон аст, ки барои рафъи сабабҳои аслии камбизоатӣ кору фаъолият мекунад. Дар тӯли беш аз 50 сол, мо дар бунёди ниҳодҳои қавии ҷомеа, ки ташаббусҳои устувори маҳаллиро дастгирӣ мекунанд, зиндагии миллионҳо одамонро беҳтар мегардонем. Якҷоя бо шарикон ва дар ҳамкорӣ бо ҳукумати ҶТ, МИҲДи шаҳру ноҳияҳо, ҷамоатҳои маҳаллӣ, ҷомеаи шаҳрвандӣ ва соҳибкорон, ва оҷонсиҳои байналмилалии кӯмакрасон, мо ояндаеро месозем, ки дар он ҳамаи мо якҷоя рушд мекунем. Фонди Тоҷикистонии ОғоХон (ФТО) аз соли 1993 фаъолият мекунад ва тавассути шарикони барномааш дар беш аз 51 ноҳия ва шаҳрҳои Тоҷикистон фаъолияташро идома медиҳад. Якҷоя бо сохторҳои давлатӣ, ФТО бевосита дар ноил шудан ба ҳадафҳои Стратегияи миллии рушди Тоҷикистон саҳм гузошта, кӯшишҳои миллиро барои ноил шудан ба Ҳадафҳои Рушди Устувори СММ-ро дастгирӣ менамояд.

**Мақсад ва вазифаҳо:**

Тренер/мушовир барои гузаронидани омӯзишҳо ва консултатсияҳо барои кормандони барномавӣ ва маъмурии Фонди Тоҷикистонии Оғохон масъул мегардад, то ки онҳо малакаҳои зеринро омӯзанд:

1. Омода намудани барнома оид ба гузаронидани омӯзиш дар самти навиштани ҳисоботҳо, мактубҳо ва ҳуҷҷатҳои расмӣ бо забони тоҷикӣ.
2. Кӯмак намудан ба кормандони ташкилот дар тартиб додани ҳисоботҳои лоиҳа ва ҳуҷҷатгузорӣ бо забони давлатӣ.
3. Таҷдиди назар ва таҳрир намудани ҳуҷҷатҳои дохилии ташкилот ба забони тоҷикӣ таҳиягардида.
4. Таҷдиди назар ва таҳрир намудани шартномаҳои мавҷудаи дуҷониба, сеҷониба ва бисёрҷониба бо забони тоҷикӣ таҳиягардида.

**МӮҲЛАТИ ШАРТНОМАИ ХИЗМАТРАСОНӢ**

Мӯҳлати шартномаи хизматрасонӣ аз **16 апрел то 15 июни соли 2025** мебошад.

**ШАРТҲОИ ПАРДОХТ**

Пардохти 100% маблағи умумии шартнома пас аз иҷрои ҳамаи вазифаҳои дар боло зикргардида ва пешниҳоди нусхаи ниҳоии ҳисобот аз ҷониби тренер/мушовир ва қабули он аз ҷониби Фонди Тоҷикистонии ОғоХон пардохта мешавад.

**ҲУҚУҚҲОИ МОЛИКИЯТИ ЗЕҲНӢ**

Фонди Тоҷикистонии Оғохон тамоми ҳуқуқҳои моликияти зеҳниро дар ҳама маводҳое, ки дар ҳамаи шаклҳо барои ин ташкилот таҳия гардидаанд, нигоҳ медорад.

**АСОСИ ШАРТНОМА ВА ХИСОБОТ**

Макони кории тренер/мушовир дар **ш. Душанбе** қарор дошта, оид ба корҳои анҷомдодашуда ба Роҳбари Барномаҳо ҳисобот медиҳад.

**ТАЛАБОТҲОИ АСОСӢ**

**Маълумот:**

* Доштани дипломи дараҷаи олӣ дар соҳаи коммуникатсия ё журналистика.
* Доштани шаҳодатномаҳои (сертификат) иловагӣ ё гузаштан аз омӯзишҳо дар соҳаи журналистика афзалият хоҳад дошт.

**Таҷриба ва малакаҳои касбӣ:**

* Таҷрибаи кории на камтар аз 5 сол дар соҳаи коммуникатсия ё журналистика.
* Таҷрибаи корӣ дар коркарди ҳуҷҷатгузориҳо дар идораҳои давлатӣ.
* Муваффақиятҳои ба даст омада дар гузаронидани омузишҳо (тренингҳо).
* Таҷриба дар таҳия ва гузаронидани омӯзишии барои баланд бардоштани малакаи донистани забони тоҷикӣ барои кормандоне, ки дар барномаҳо/лоиҳаҳои рушд кор мекунанд.
* Таҷриба дар таҳияи гузоришҳои ва ҳисоботи ниҳоӣ. Қобилияти равшан ва дақиқ пешниҳод кардани хулосаҳо ва тавсияҳо.
* Маҳорати хуби муоширати шифоҳӣ ва хаттӣ бо забонҳои тоҷикӣ ва русӣ. Донистани забони англисӣ афзалият хоҳад дошт.

**РАВАНДИ ҲУҶҶАТСУПОРӢ**

 Шарҳи ҳол/Резюме (2 саҳифа) ва мактуби ҳамроҳ (2 саҳифа) ба таври возеҳ нишон медиҳад, ки чӣ гуна довталабон ба тахассусҳои асосӣ ва талаботи вазифа мувофиқат мекунанд, бояд ба суроғаи электронии hr.recruitment@akdn.org на дертар аз **20 марти соли 2025** пешниҳод карда шаванд.

Танҳо бастаҳои пурра баррасӣ карда мешаванд.

*Фонди Тоҷикистонии Оғохон (ФТО) занҳои мутахасиси таҷрибадоро барои супоридани ҳуҷҷатҳо ба ин вазифа ташвиқ менамояд. ФТО мекӯшад дар муҳити корӣ ба марду зан имкониятҳои баробари касбӣ фароҳам оварад ва кормандон тавонанд тавозуни мувофиқро дар байни кор ва ҳаёти шахсӣ нигоҳ доранд.*

*Барои маълумоти бештар оид ба Фонди Оғохон ва Шабакаи Оғохон оид ба Рушд ба сомонаи* [*http://the.akdn*](http://the.akdn) *таваҷҷуҳ кунед.*

*Тартиби ба кор қабул кардан ва раванди интихоб барои вазифа дар Фонди Оғохон инъикоскунандаи ӯҳдадории ин ташкилот нисбати имкониятҳои баробар, ҳифзи кӯдакон аз озор ва таҳаммулнопазир будан нисбати таҳқири ҷинсӣ мебошад.*

*Бо шарик сохтани мактуби муқаддимавӣ ва ҳолнома бо Фонди Тоҷикистонии Оғохон дар ҷавоб ба ин дархости корӣ, номзадҳо бо Фонди Тоҷикистонии Оғохон розӣ мешаванд, то ки маълумоти шахсии пешниҳодшуда дар ҳуҷҷатгузорӣ ва идоракунии захираҳои инсонӣ нигоҳ дошта шавад.*